ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการและเงื่อนไขในการชำระเงินค่าธรรมเนียมใบอนุญาตขายสุรา ยาเส้นยาสูบ และไพ่ ผ่านตัวแทนรับชำระเงิน[๑] เพื่อเป็นการอำนวยความสะดวกแก่ผู้ขอใบอนุญาตขายสุราประเภทที่๓ ประเภทที่ ๔และประเภทที่ ๗ ตามพระราชบัญญัติสุรา พ.ศ. ๒๔๙๓ ใบอนุญาตขายยาเส้นประเภท ๒ ประเภท๓ ใบอนุญาตขายยาสูบประเภท ๓ ตามพระราชบัญญัติยาสูบ พ.ศ. ๒๕๐๙ และใบอนุญาตขายไพ่ประเภทขายปลีก ตามพระราชบัญญัติไพ่ พุทธศักราช ๒๔๘๖ ในการชำระเงินค่าธรรมเนียมใบอนุญาตประเภทต่างๆ ให้แก่ กรมสรรพสามิตโดยผ่านตัวแทนรับชำระเงิน กรมสรรพสามิตจึงกำหนดหลักเกณฑ์วิธีการ และเงื่อนไขในการชำระเงินค่าธรรมเนียมใบอนุญาตขายสุรา ยาเส้น ยาสูบ และไพ่ผ่านตัวแทน รับชำระเงินไว้ ดังต่อไปนี้ข้อ๑ ให้ยกเลิกประกาศกรมสรรพสามิตเรื่อง หลักเกณฑ์ วิธีการ และเงื่อนไขในการชำระเงินค่าธรรมเนียมใบอนุญาตขายสุรายาเส้น ยาสูบ และไพ่ ผ่านตัวแทนรับชำระเงิน พ.ศ. ๒๕๕๗ ลงวันที่ ๑๑พฤศจิกายน พ.ศ. ๒๕๕๗ข้อ๒ ผู้ประสงค์จะขอรับใบอนุญาตขายสุรายาเส้น ยาสูบ และไพ่ ผ่านตัวแทนรับชำระเงินต้องเป็นผู้ได้รับอนุญาตรายเดิม ซึ่งมีรายละเอียดข้อมูลประเภทใบอนุญาต ชื่อและสถานที่ตั้งของผู้รับอนุญาตเหมือนในปีก่อน โดยไม่มีการเปลี่ยนแปลงใด ๆสามารถชำระเงินค่าธรรมเนียมใบอนุญาตขายสุรา ยาเส้น ยาสูบ และไพ่ตามข้อมูลประเภทใบอนุญาต ชื่อและสถานที่ตั้งของผู้รับอนุญาตในปีก่อนข้อ๓ ผู้ขอรับใบอนุญาตต้องไม่เป็นผู้ต้องห้ามออกใบอนุญาตภายในเวลาที่กฎหมายกำหนดและสถานที่ขอรับใบอนุญาตต้องไม่เป็นสถานที่ต้องห้ามออกใบอนุญาตตามกฎกระทรวงที่ออกตามพระราชบัญญัติสุราพ.ศ. ๒๔๙๓ คำสั่งหัวหน้าคณะรักษาความสงบแห่งชาติ ที่ ๒๒/๒๕๕๘ เรื่องมาตรการในการป้องกัน และแก้ไขปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการลงวันที่ ๒๒ กรกฎาคม ๒๕๕๘ กฎกระทรวงที่ออก ตามพระราชบัญญัติยาสูบ พ.ศ. ๒๕๐๙และพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑ข้อ๔ ประเภทใบอนุญาตขายสุรา ยาเส้นยาสูบ และไพ่ ที่สามารถชำระเงินค่าธรรมเนียมใบอนุญาตขายสุรา ยาเส้น ยาสูบ และไพ่ผ่านตัวแทนรับชำระเงิน มีดังนี้(๑)ใบอนุญาตขายสุราประเภทที่ ๓(สำหรับการขายสุราทุกชนิดครั้งหนึ่งเป็นจำนวนต่ำกว่าสิบลิตร)(๒) ใบอนุญาตขายสุราประเภทที่ ๔(สำหรับการขายสุราที่ทำในราชอาณาจักรครั้งหนึ่งเป็นจำนวนต่ำกว่าสิบลิตร)(๓)ใบอนุญาตขายสุราประเภทที่ ๗(สำหรับการขายสุราครั้งหนึ่งเป็นจำนวนต่ำกว่าสิบลิตรเพื่อดื่มภายในสมาคมหรือสโมสร)(๔)ใบอนุญาตขายยาเส้นประเภท ๒ (ขายครั้งละไม่เกินน้ำหนัก ๒ กิโลกรัม)(๕)ใบอนุญาตขายยาเส้นประเภท ๓ (ผู้เพาะปลูกต้นยาสูบขายยาเส้นที่ทำจากใบยาที่ปลูกเอง)(๖)ใบอนุญาตขายยาสูบประเภท ๓ (ขายครั้งละไม่เกิน ๑,๐๐๐ มวนถ้าเป็นยาเส้นปรุงหรือยาเคี้ยว ครั้งละไม่เกิน ๒๐๐ กรัม)(๗)ใบอนุญาตขายไพ่ประเภทขายปลีกข้อ๕ สถานที่รับชำระค่าธรรมเนียมใบอนุญาตขายสุรายาเส้น ยาสูบ และไพ่ (สยพ. ๑) ได้แก่ บริษัท เคาน์เตอร์เซอร์วิส จำกัด(ซึ่งเปิดให้บริการในร้าน 7 Eleven ทุกสาขาและสถานที่อื่น ๆ ที่มีสัญลักษณ์ Counter Service) และธนาคารกรุงไทย จำกัด มหาชนข้อ๖ ให้ผู้ขอใบอนุญาตขายสุรา ยาเส้นยาสูบ และไพ่ ที่ชำระเงินค่าธรรมเนียมใบอนุญาตผ่านตัวแทนรับชำระเงิน ปฏิบัติดังนี้(๑)นำแบบคำขอใบอนุญาตขายสุรา ยาเส้น ยาสูบ และไพ่ (สยพ. ๑) ที่กรมสรรพสามิตส่งให้หรือแถบรหัส Barcode หรือ QR Code ที่ได้จากการดาวน์โหลดMobile Application Excise Smart Service ติดต่อตัวแทนรับชำระเงินตามข้อ๕(๒)ชำระเงินค่าธรรมเนียมใบอนุญาตตามจำนวนเงินที่ระบุไว้ในแบบคำขอใบอนุญาตขายสุรายาเส้น ยาสูบ และไพ่ (สยพ. ๑) หรือ Mobile Application Excise Smart Service พร้อมกับชำระค่าธรรมเนียมการให้บริการของตัวแทนรับชำระเงินซึ่งตัวแทนรับชำระเงินจะออกใบแสดง การชำระค่าธรรมเนียมใบอนุญาต โดยให้ผู้ขอใบอนุญาตเก็บไว้เป็นหลักฐาน(๓)เมื่อผู้ขอรับใบอนุญาตชำระเงินค่าธรรมเนียมใบอนุญาตครบถ้วนถูกต้องแล้ว ให้รอรับใบอนุญาตขายสุรายาเส้น ยาสูบ หรือไพ่ ตามรายการที่ได้ชำระค่าธรรมเนียมไว้แล้ว ซึ่งกรมสรรพสามิตจะจัดส่งให้ทางไปรษณีย์ทั้งนี้หากไม่ได้รับใบอนุญาตขายสุรา ยาเส้น ยาสูบ หรือไพ่ ภายใน ๑๕ วันนับแต่วันชำระเงินค่าธรรมเนียมใบอนุญาตให้ติดต่อสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่ แล้วแต่กรณีข้อ๗ ประกาศนี้ใช้บังคับตั้งแต่วันที่ออกประกาศเป็นต้นไปประกาศ ณ วันที่ ๙พฤศจิกายน พ.ศ. ๒๕๕๙สุจิตรา เลาหวัฒนภิญโญที่ปรึกษาด้านการพัฒนาและบริหารการจัดเก็บภาษีปฏิบัติราชการแทนอธิบดีกรมสรรพสามิตวริญา/ปริยานุช/จัดทำ๑๖ มกราคม ๒๕๖๐นุสรา/ตรวจ๑๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๓ ง/หน้า ๒๐/๑๒ มกราคม ๒๕๖๐